Azken erromantikoak

Azken erromantikoak David Pérez Sañudo bilbotar zinema zuzendariaren film dramatikoa da. Txani Rodríguez laudiotar idazleak 2020an idatzitako Los últimos románticos eleberrian oinarrituta dago. Perez Sañudok eta Rodriguezek lau eskutara egokitu dute testua zinemarako, eta, jakinarazi dutenez, jatorrizko bertsioa gazteleraz dagoen arren, euskaraz filmatuko dute.

Irusoinek eta La Claquetak ekoiztuko dute filma, eta bi milioi euro inguruko aurrekontua izango du. Espainiako Gobernuaren, Eusko Jaurlaritzaren eta Europa Creativa Mediaren laguntzak jasoko ditu, eta EITB eta Canal Sur kateek eta HBO Max etxeak ere babestu dute. A Contracorriente Films banatzaileak zabalduko du filma Euskal Herrian.

 Sinopsia 

Irune segurtasunik gabeko emakume bakartia da, eta joera hipokondriakoak ditu. Arabako industria-herri baten kanpoaldean dagoen paper-fabrika batean egiten du lan. Bere bizitza ezagunen zirkulu txiki batera mugatzen da: bere lankideak, lagun baten antzeko zerbait partekatzen duen auzokide bat eta inoiz hartzen ez dituen trenen ordutegiak kontsultatzen dizkion Renfeko langile bat. Bere oreka hauskorra lehertu egingo da bular batean koskor bat detektatzen diotenean, eta horrek zerikusia duen lan-gatazka batekin bat egingo du. Orduan, bere bizitzak ustekabeko bira bat hartzen du, eta aukera bat eskaintzen dio, agian jakin gabe, beti zain izan zuena.academiadecine.com 

Aktoreak
 Miren Gaztañaga: Irune
 Maica Barroso
 Erik Probanza
 Itziar Aizpuru
 Ignacio Mateos
 Joan Solé
 Font Garcia
 Ion Zumelaga
 Iñigo Aranburu
 Mikel Laskurain
 Anartz Zuazua
 Arkaitz Gartziandia
 Ione Irazabal
 Asier Oruesagasti
 Edurne Azkarate
 Iñigo Aranbarri

 Erreferentziak 

 Kanpo estekak 
 Traillerra.
 Ander Makazagak egindako filmaren inguruko komentarioa Irutxuloko Hitzan, 2024/11/22.

Kategoria:Euskal Herriko film dramatikoak
Kategoria:Espainiako film dramatikoak
Kategoria:Euskarazko filmak
Kategoria:Araban girotutako filmak
Kategoria:Eleberrietan oinarritutako filmak